Document ID: 31989D0426

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαΐου 1989 για την επιλογή αγροτικών περιοχών που μπορούν να τύχουν κοινοτικής συνδρομής βάσει του στόχου 5 β, όπως ορίζεται στον κανονισμό ( ΕΟΚ ) αριθ . 2052 /88 του Συμβουλίου ( 89/426/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων^(1 ), και ιδίως το άρθρο 11 παράγραφος 2,
τον κανονισμό ( ΕΟΚ ) αριθ . 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονι -
σμού ( ΕΟΚ ) αριθ . 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων^(2 ), και ιδίως το άρθρο 4 παράγραφος 3,
Εκτιμώντας :
ότι το άρθρο 11 παράγραφος 2 του κανονισμού ( ΕΟΚ ) αριθ . 2052/88 και ειδικότερα το άρθρο 4 παράγραφοι 1 και 2 του κανονισμού ( ΕΟΚ ) αριθ . 4253/88 ορίζουν τα κριτήρια επιλογής των περιοχών αυτών ότι το άρθρο 4 παράγραφος 4 του τελευταίου κανονισμού απαιτεί από την Επιτροπή να μεριμνά ώστε να εξασφαλίζεται η αποτελεσματική συγκέντρωση των παρεμβάσεων στις περιοχές με τα σοβαρότερα προβλήματα αγροτικής ανάπτυξης
ότι εννέα κράτη μέλη έχουν παράσχει πληροφορίες για να βοηθήσουν την Επιτροπή να προσδιορίσει τις αγροτικές περιοχές που είναι επιλέξιμες για κοινοτική συνδρομή βάσει του στόχου 5 β, όπως ορίζεται στον κανονισμό ( ΕΟΚ ) αριθ . 2052/88
ότι οι περιοχές που ορίζονται στο παράρτημα της παρούσας απόφασης αντιστοιχούν στα κριτήρια επιλογής που αναφέρονται στο άρθρο 11 παράγραφος 2 του κανονισμού ( ΕΟΚ ) αριθ . 2052/88 και στο άρθρο 4 παράγραφοι 1 και 2 του κανονισμού ( ΕΟΚ ) αριθ . 4253/88, λαμβάνοντας υπόψη την ανάγκη συγκέντρωσης της συνδρομής σύμφωνα με το άρθρο 4 παράγραφος 4 του τελευταίου κανονισμού
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1 Οι επιλέξιμες περιοχές βάσει του στόχου 5 β, όπως ορίζεται στον κανονισμό ( ΕΟΚ ) αριθ . 2052/88 είναι εκείνες που απαριθμούνται στο παράρτημα .
Άρθρο 2 Η παρούσα απόφαση απευθύνεται στα κράτη μέλη .
Βρυξέλλες, 10 Μαΐου 1989 .

Labels: 18
15
19
6